
_______________________________________________________________
Una nevada d'estiu

La referència més recent que em ve al cap de la reconeguda dramaturga i guionista Abi Morgan (Cardiff, Gal·les, 1968) és l'autoria del guió de la pel·lícula «Sufragistes (Suffragettes)», dirigida per Sarah Gavron el 2015, una història als voltants del primer quart de segle XX i la Primera Guerra Mundial que relata la lluita de les dones obreres angleses que s'uneixen al moviment internacional pel sufragi femení i per la igualtat dels seus drets laborals i socials. També es bo de recordar els guions cinematogràfics de «Shame» o «La dama de ferro (The Iron Lady)», premis Bafta els dos, aquest últim sobre l'exprimera ministra anglesa Margaret Thatcher.
Malgrat aquesta temàtica i també la de l'obra teatral «Esplendor (Splendour)», Abi Morgan manifesta que no es considera una autora feminista potser perquè la seva versalitat creativa li impedeix d'encasellar-se en una única etiqueta. Abi Morgan ha viscut el teatre des que va néixer, filla d'actriu i director, i això la situa, segurament, en un llistó molt alt que no només posa en posició de repte els espectadors sinó que també s'hi posa ella mateixa.

L'obra «Esplendor», que data de l'any 2000, és un d'aquests casos. El text no fa concessions a un discurs ni lineal ni senzill. S'enrevessa en constants flaixbacs i situa els seus quatre personatges —quatre dones— cara a cara amb els espectadors, amb minimonòlegs i confidències a peu d'escenari que volen desvelar algunes de les circumstàncies que mouen cadascuna de les protagonistes a actuar com actuen.

Però diria que alguna cosa se li ha escapat aquesta vegada a la directora Carme Portaceli. I dic que se li ha escapat perquè si bé l'obra garanteix que hauria de colpir els espectadors, tinc la sensació que el que fa és provocar-los una situació de desconcert, de no acabar d'entendre què els passa a les protagonistes —a vegades fins i tot amb pèrdua de segons quina part del discurs per una audició que l'obertura de l'escenari fa créixer més del que ja és habitual al Romea—, i de sortir del teatre havent presenciat un notable exercici teatral interpretatiu, però sense que arribi a esgarrapar les entranyes. I, com diria un bon anglès, et dol que sigui així per les expectatives creades gràcies a la trajectòria de l'autora i gairebé et cau la tassa de te per terra.

I aquí s'imposa recórrer al programa de mà i informar-se abans que la cosa arrenqui i saber una mica de què va la història. Tot passa en un saló d'un Palau presidencial sense ubicació concreta d'un dictador europeu on la primera dama (Míriam Iscla, eficaç sempre) espera el seu marit (el tirà absent) perquè una corresponsal de guerra (Gabriela Flores, mesurada en l'actuació) ha de fotografiar la parella. El quartet el completen una amiga de la primera dama (Lluïsa Castell, el personatge amb més matisos) i una traductora o intèrpret de la fotògrafa (Laura Aubert, un personatge obervador i cínic a la vegada). A fora, la guerra fa estralls i avança amenaçant d'arribar al Palau, un espai escenogràfic que l'obra ha representat fredament i elegantment —en posició semielevada— amb un piano blanc que fa de tauler de cristalleria i begudes.

«Nevada d'estiu», es podria titular aquesta versió catalana de l'obra «Esplendor» perquè la neu i la fredor cauen sobre la decadència del poder del tirà que s'esllangueix emblanquint-ho tot. I amb una mica d'imaginació, a un li vénen a la memòria les colpidores imatges boiroses en color ocre de la caiguda dels Ceausescu executats el 1989 pels seus botxins romanesos, a sang freda, com diria Truman Capote en la novel·la que va escriure estant a la Costa Brava.

«Esplendor» mostra quatre dones empresonades dins el seu destí que fugen de la caiguda del sistema que les ha emparat fins ara, el mateix sistema que ha emparat la societat europea dels últims setanta anys i que ara trontolla amb puixança de la xenofòbia i la ultradreta. Quatre dones i quatre símbols dels tentacles de la gran caiguda: l'opulència de la primera dama que vol mostrar un món irreal, la submissió de la seva millor amiga per defensar el poc que li queda al seu costat, l'astorament de la corresponsal de guerra que fa clic, clic, clic sobre els últims moments de l'esplendor de l'imperi i l'oportunisme de la presumpta intèrpret o traductora que s'embutxaca, per sobreviure en la catàstrofe, des d'un vulgar DVD de Disney fins a fer miques algunes de les porcellanes luxoses del saló. El poder s'esmicola en mil bocins.

Andreu Sotorra, Clip de Teatre, 3 juliol 2016

_______________________________________________________________
Un text que funciona com una espiral
Quan Míriam Iscla exigeix ​​altiva l'última foto d'esplendor abans de la seva caiguda l'espectador és assaltat per una altra imatge: el cadàver d'Elena Ceausescu. Igual que la dèspota romanesa, la dona d'un dictador no identificat observa i escolta des de les altures presumptament inaccessibles del seu palau presidencial com s'acosta la revolució. Una dona assetjada que es fa acompanyar per una amiga de l'ànima (Lluïsa Castell), una fotògrafa de guerra amb galons (Gabriela Flores) i una intèrpret que té el sospitós accent dels oprimits del Nord (Laura Aubert). Aquesta és la situació que planteja Esplendor, la comèdia dramàtica deconstruïda com un prisma de la britànica Abi Morgan.

Un text que funciona com una espiral: cada vegada que torna a un fragment conegut la història es modifica amb una nova dada, un matís, un sentiment que emergeix. Un pautat croquis de revelacions que atraparia des de l'inici el públic si mostrés un ritme més ferm cap al seu objectiu, més staccato i tens. En la posada en escena de Carme Portaceli, aquest exercici d'anar voltant la platea fins a aïllar-lo en l'horror no està del tot aconseguit, deixant que un aire de temps estancat s'estengui per la sala. És evident que quan el drama ha arribat a l'avenc de la veritat el muntatge aconsegueix finalment tot el seu propòsit crític.

Tampoc ajuda que l'interès dels quatre personatges no estigui equilibrat per part de l'autora. Encara que cadascuna de les dones té una bona història que compartir, és la relació entre la dona del dictador i la seva lleial amiga la que posseeix més capes que desvelar. Un endinsar-se i enfangar-se en una amistat corrompuda meravellosament ben aprofitada per Iscla i Castell.

Juan Carlos Olivares, Time Out Barcelona, 1 juliol 2016

_______________________________________________________________
A la espera que pase algo...
Inicio el Grec 2016 con una propuesta que sobre papel prometía un teatro de fuerza protagonitzada por mujeres. Cuatro mujeres esperan a un dictador en el salón de la mujer de este, fuera ha estallado la revolución. Cada una parece tener alguna cosa que esconder, diferentes personalidades y una tensión usual en este tipo de reunions comprometidas. 

La estructura dramática de añadidos y llena de flashbacks no ayuda a que el texto tenga una fluidez y el ritmo adecuados para que no caiga en la monotonía. Ya no es culpa de las continuar repeticiones de diálogo más los añadidos que en cada paso nos pueden animar a mantener la atención, sino que estamos a la espera de que pase algo, que de alguna manera resuelva la situación de estatismo dramático a la que nos somete la escena. Alguien podría compararlo con un teatro próximo a Chéjov, pero creo que incluso se podría afirmar sin equivocación que en Chéjov encontraríamos más acción.

Esta temporada hemos visto dos grandes interpretaciones de Míriam Iscla, Només són dones i Dona no reeducable, pero en esta ocasión no la veremos brillar, muy al contrario, está excesivamente sobreactuada y con una clara falta de naturalidad, se puede ser pija pero natural. Ella es la mujer del dictador, una mujer que ha dedicado la vida a acompañar a su marido y que cierra los ojos ante los acontecimientos que suceden de puertas para fuera. Mientras en su pequeño gran refugio todo se mantenga intacto, ella mantendrá las formas. 

Acompañan a Míriam Iscla, una efectiva Lluïsa Castell, no será uno de sus grandes papeles pero, al menos, en algún momento consigue que empatices con su personaje. Pocas pistas llegamos a tener de él pero al llegarnos de otra manera, se nos hace más cercano. Laura Aubert, la traductora de la periodista, tira de recursos cómicos, a veces demasiado remarcados por la dirección, que convierten a su personaje en un monito de feria, pero que lejos de la cercanía su personaje maneja una frialdad que no nos deja entrever si es más víctima o verdugo de la situación. Por último, Gabriela Flores dibuja la que quizás sea la mejor interpretación de la noche, una periodista que ha venido a fotografiar al dictador y que espera su "inminente" llegada. Ella desencadena toda la reunión, y es el punto de "suspense" de la obra. Quizás la más cercana al espectador ya que durante caso toda la obra parece que se mira la acción desde fuera, está en un plano más cercano al público que al resto de los personajes.

Reconozco que llevaba una idea diferente de lo que me encontré. Entré con una idea de un teatro femenino, feminista del que nos tiene acostumbrados Carme Portaceli, con personajes fuertes, luchadores y con un claro discurso que transmitir. Salí con la idea de haver visto cuatro mujeres, que supongo que tendrían una historia que contar pero que me he quedado con las ganas de escuchar. He visto retazos de lo que podría haver sido una buena obra, pero que tanto en discurso, como en interpretación y dirección se me han quedado a medias.

Elisa Díez, Butaques i somnis / Recomana, 2 juliol 2016
_______________________________________________________________
Un text endimoniat

La primera dama i la seva millor amiga, la reconeguda fotoperiodista i la suposada traductora esperen el dictador. Ha de comparèixer fa hores per fer-se el que, segurament, és el seu darrer retrat oficial. A fora d’aquest saló on corre el vodka amb xili, l’amenaça de la revolta és evident enmig d’un ambient gèlid de nevada.

Un dels aspectes més avorrits per a qualsevol soldat és l’espera abans d’entrar en combat. A Esplendor, tot i que només ha de disparar la fotoperiodista, el temps d’espera és l’eix fonamental de la història en la trobada de les quatre dones. L’autora Abi Morgan trena un text endimoniat pel que fa a la dramatúrgia, ja que és una sèrie d’escenes que repeteixen la mateixa situació mentre es complementen i ens mostren diferents punts de vista de forma calidoscòpica. És indiscutible el seu domini del llenguatge, tot i que potser la fa perdre en la forma deixant de banda aspectes de fons que facilitarien la comprensió del que vol explicar.

Ara bé, un cop l’espectador s’ha adonat de la juguesca i el gerro s’ha trencat tantes vegades, el tedi l’envaeix i, en arribar al punt àlgid de la situació, l’interès s’ha perdut. Cal afegir també que el desenllaç és més que previsible. Així doncs, la força del muntatge hauria de concentrar-se en el gruix del discurs i en l’expressió de les emocions de cada personatge.

Però la direcció de Carme Portaceli no ho aconsegueix. Un dels trets fonamentals que és la incomunicació entre la fotoperiodista i la resta perquè no parlen el mateix idioma no està resolt de manera eficaç i es perden molts matisos. El ritme frenètic d’alguns diàlegs tampoc afavoreix entendre la psicologia i les veritables motivacions de cada personatge. Com Godot, l’home no compareix, però l’humor que se’ns anuncia al programa de mà tampoc i el recurs a l’absurd, que podria ser interessant d’explorar, ni s’ha intentat. La directora s’ho juga amb les actrius i esclar, tenir a Míriam Iscla portant la veu cantant com a primera dama és garantia de solvència, i més si la seva millor amiga és Lluïsa Castell.

Teresa Ferré, Butxaca / Recomana, 3 juliol 2016

_______________________________________________________________
Despullar l'opulència, desemmascarar l'odi

Carme Portaceli és una directora inquieta, sempre atenta a les noves veus teatrals contemporànies. Ara ha triat una peça complexa, d'Abi Morgan, una dramaturga coneguda popularment sobretot per guions al cinema com la de Sufragistes. Portaceli busca sempre la veu de la dona en el conflicte que planteja la trama. En aquest sentit, Esplendor és una oportunitat quasi única perquè les quatre veus són de dones: quatre personatges que esperen un president de formes autoritàries que està sent qüestionat al carrer i que necessita el suport de l'opinió internacional.

L'obra necessita de la mirada de la periodista per poder interrogar els espectadors de la platea. Perquè, d'altra manera, seria un quadre un punt tribal, molt allunyat de l'aparent democràcia occidental. De fet, és una aproximació similar al d'aquell Penso en yu  (Sala Beckett., Grec 2015) sense utilitzar la primera persona i situant l'occidental en un espai vulnerable. Míriam Iscla, de fet, acaba de representar un monòleg, Dona no reeducable (Lliure de Gràcia, 2015) que fa un retrat d'Anna Politkóvskaia. Aquella és, probablement, l'aproximacio més punyent de totes aquelles peces que juguen amb la introducció d'un periodista perque entrevisi un personatge complex i és perquè la protagonista mateixa és la periodista.

La tria de l'espai és estranya. Perquè s'ha optat per deixar despullades les parets del Teatre Romea, i s'il·lumina de forma molt general (només amb el joc de llums del cop de flaix). Aquesta fredor allunya molt del saló opulent que sí que indica el piano, els gerros i els gots de cristalleria russa. La peça insisteix en unes trucades de telèfon que són veritables amenaces velades que s'amaguen. Però es fa estranya la necessitat d'aquestes trucades a un fix, quan serien molt més intrigants si les invectives arribessin al mateix mòbil de la dona del president i les seves acompanyants. 

La peça parla de l'abús del poder, el mal de l'exèrcit que ataca i atemoreix la població fins que aquesta es rebel·la, i de quina misèria sobreviuen les ànimes rapinyaires. També de la la mort convertida en espectacle mediàtic, sigui a través de la retransmissió de la guerra d'Iraq o per un reportatge fotogràfic sagnant, que faria els honors al World Press Photo o al Visa pour l'image... Aquest abús, que avui s'està reproduint en molts governs de mà militar propera, queda arraconat, lluny de la veritat i la denúncia que podrien ser-ne testimonis.
L'obra la vam veure el primer dia de la prèvia, pel que cal suposar que hi haurà matisos. També, fins i tot, aplicar una benaurada tisorada a les repeticions de massa escenes que aporten noves llums cada cop però que acaba sent molt més el repetit que el que s'incorpora. Tot i així, cal celebrar el treball de les quatre actrius. Iscla, amb una estirada i insegura dona del president; Lluïsa Castell, com una dona feble, que només viu per sobreviure; Laura Aubert, en un paper un punt sarcàstic però que explota una agror que aguanta amb compostura (superant el seu domini dels papers còmics, en els que sovint queda limitada) i, finalment, Gabriela Flores en un paper de periodista fotògraf (¿és creïble que encara es mogui amb rodets de negatius?) molt amatent a desemmascarar la veritat, des de la prudència i l'enuig perquè l'han arraconat a un reportatge intranscendent que acabarà resultant una crònica fotogràfica d'un final de nissaga política.
Jordi Bordes, Recomana, 5 juliol 2016

_______________________________________________________________
Esplendor (abans del naufragi) al Romea

Esplendor del foc que arriba des del districte Sud per la carretera. Esplendor d’una tirania que s’acaba. D’una primera dama que es queda per custodiar sola el seu palau. Esplendor és el títol de l’obra escrita per Abi Morgan i dirigida per Carme Portaceli que podreu veure al Teatre Romea en el marc del Festival Grec fins el 17 de juliol. Abi Morgan, filla de dues persones directament vinculades a l’escena teatral de Gran Bretanya, també és autora dels guions de Shame (2011), La dama de ferro (2011) i Sufragistes (2015). Només per aquests antecedents cinematogràfics basats en guions de Morgan ja valdria la pena veure l’obra.
Quatre dones en un espai que penja d’un fil, a pocs metres de la guerra civil. Micheleine és la dona del president tirànic Oleo (Míriam Iscla), Genevieve la millor amiga de Micheleine (Lluïsa Castell). També hi ha una fotoperiodista nord-americana Kathryn (Gabriela Flores) i la intèrpret Gilma (Laura Aubert), que té un nom “típic del Nord” i que ha d’aconseguir que periodista i primera dama s’entenguin però que a la pràctica no ho fa gaire. La situació inicial és d’espera: cal fer una foto al president, un tipus que fa acudits sobre goril·les que violen monges. A fora neva i hi ha aldarulls. El context polític és un enfrontament nacional entre Nord i Sud que podria ser a qualsevol lloc, però que fa pensar en alguna democràcia particularment titella en algun punt de l’est d’Europa. Ho he pensat, en part, perquè la primera dama beu vodka com si fos aigua. És clar que Abi Morgan és gal·lesa i a Gran Bretanya hi passa el que hi passa. En última instància, però, resulta irrellevant de quin país es tracti: és la història de sempre (que no per repetir-se s’ha d’explicar menys) sobre la tirania covarda i sobre veïns geogràfics que no se suporten. En el cas d’Esplendor, l’enemic són “els del Nord”, com la intèrpret i lladregota Gilma. Genevieve ha aparegut perquè l’ha incitada a fer-ho Micheleine, la seva millor amiga des de fa vint-i-cinc anys. Genevieve és vídua d’un pintor i té uns fills que no se sap on paren. L’imperi dictatorial trontolla, encara que d’entrada no ens ho sembli. Oleo, tirà absent, fa estona que fa tard.

L’esplendor és una sola escena que es repeteix amb alteracions: a cada repetició apareix una nova capa de realitat, un nou matís de cada història particular. El dilema de cada dona se’ns desplega de manera pogressiva, amb un halo d’inquietud accentuat pels efectes visuals i sonors. No és només que la violència exterior, la dels aldarulls revolucionaris als carrers i a les carreteres glaçades, entri a l’interior. La violència és també a l’interior: a les sabates de zebra de Micheleine, a la paret on penja el quadre del marit mort de Genevieve. Violència és que la criada no hi sigui i que al rebost de la reina no hi quedin embotits ni formatges. Violència és el ring del telèfon que sona com una amenaça. El quadre és a l’anomenada “quarta paret”, allà on som els espectadors: no el veiem, ens el descriuen. Aquest recurs funciona molt millor que no pas veure un quadre pretesament abstracte fet per algun/a escenògraf. Personalment m’he imaginat el Gernika, o un Pollock verd, vermell i negre. «El quadre és el peu que manté oberta la porta», intueix Kathryn.

L’actriu Míriam Iscla fa un paperàs. Oscil·la amb naturalitat de la nostàlgia a la histèria i a l’autoritarisme refinat. Sorprèn com explica l’enamorament amb el marit quan eren nens, com li riu les gràcies encara ara —els acudits pesats i l’aparent bon sentit de l’humor el retraten sense que aparegui—, com acaba per perdre. A mesura que beu se li esquinça la careta de gran senyora i d’àvia carinyosa, però mai no es doblega. Les quatre actrius han estat a l’altura de l’obra, però per la subtilesa i força dels seus gestos Iscla s’emporta el primer premi. Al final Micheleine exigeix ser retratada com a figura històrica, pel perfil bo. Li diu a la fotoperiodista: «Tu ets una paràsit, jo sóc la història». Com la figura de Saddam Hussein que cau i s’esberla, com Cleopatra immortalitzada.
Laura Aubert interpreta Gilma, supervivent nata. La seva funció és fer de traductora i arreplega tot el que pot de casa la senyora. Festeja un soldat del Sud que té les dents corcades. Ve del Nord però procura ser a prop dels que fins ara eren els guanyadors, l’establishment del sud capitanejat pel dictador Oleo. Gilma és la picaresca, una més de la majoria silenciosa que menysprea el tirà però li riu les gràcies. L’Espanya franquista en devia anar plena, de “Gilmes”. Lluïsa Castell interpreta la figura més derrotada, la dona del pintor mort i l’ombra de la Micheleine, algú que s’ha quedat sense família i sense identitat. A mesura que avança l’obra creix el desig de Genevieve d’explicar la seva història a Kathryn, però parlen llengües diferents i no s’entenen. Gabriela Flores interpreta la periodista de guerra que ha estat al Nord per retratar-hi la repressió i la dissidència. És un persontage que m’ha semblat rodó: marcada per l’horror que ha fotografiat al llarg de la seva carrera professional però també envejosa de les periodistes que estan més a primera línia que ella. Llàstima que es repeteixi el tòpic: no té fills ni parella i la resta de personatges femenins no cessa de recordar-li.
El text, d’una sola escena, és més que notable (la traducció de Neus Bonilla també) i obre múltiples reflexions: l’exili interior forçós de les víctimes del totalitarisme; la falsa heroïcitat dels soldats; el sentiment de buit que deixen els conflictes bèl·lics;  la dificultat de parlar sobre la guerra i la impossibilitat d’esborrar el que s’ha vist durant la guerra. També entra en joc el tema de la representació artística honesta de la tirania en l’art —«un quadre d’un paisatge horrible», comenta Micheleine— i les seves conseqüències. A nivell tècnic, un deu per il·luminació, so i escenari: el clic de la càmera a cada repetició, el tro dels trets, el ring del telèfon, la neu que cau. Els espectadors sentim l’angoixa i la sensació contínua que alguna cosa queda per resoldre fins al final. Sense excessos, l’ambient que es genera és idoni.
Si busqueu evadir-vos de la vida i riure com si res no cal que sortiu de casa, perquè Esplendor requereix certa atenció i ganes de trencar-se una mica la closca. Però val la pena.
Júlia Bacardit, Núvol, 6 juliol 2016.

_______________________________________________________________
La incertidumbre y el drama

El dictador se ha ausentado del palacio presidencial. Nadie sabe dónde ha ido ni el motivo de su salida. No ha dejado ninguna información. ¿Habrá huido, quizás? ¿O quizás ha salido para enfrentarse mejor al movimiento revolucionario que pretende derribarlo? En cualquier caso, las explosiones que se oyen de vez en cuando no dan ninguna pista. En la residencia oficial del tirano cuatro mujeres cargadas de dudas esperan el retorno de la primera autoridad del país. Mientras tanto, viven inmersas en una absoluta incertidumbre. Ellas son la esposa del dictador, una intérprete, una corresponsal que quiere hacer una fotografía del mandatario y una amiga íntima de la primera dama. La dramaturga británica Abi Morgan (Cardiff, 1968) ha entendido que la incertidumbre puede ser un material dramático de primera calidad y ha escrito Esplendor, imaginando a un grupo de mujeres encerradas en una misma estancia, donde las manías de cada una de ellas pueden verse alteradas por la coyuntura que están viviendo.

La directora Carme Portaceli ha querido mostrar por primera vez en Catalunya un texto de Abi Morgan, gracias al cual se nos revela la imaginación de una dramaturga que sabe crear una escritura perturbadora con cuatro pinceladas. La mujer del presidente (Míriam Iscla), que luce un elegante traje de chaqueta, reclama varias veces la presencia de la asistenta principal de palacio y cada vez que sólo recibe el silencio como respuesta, la atmósfera inquietante de la estancia parece hacerse más y más opresiva. Y ella misma, aunque lo quiera disimular, tiene que captar una señal de preocupación que oscurece progresivamente la jovialidad de su rostro. Mientras tanto, la intérprete (Laura Aubert) practica con toda la desenvoltura posible su afición cleptómana y esconde en los bolsillos de su tabardo la cristalería y todos los objetos que encuentra al alcance. La fotógrafa (Gabriela Flores) entretiene el tiempo de la espera ensayando el mejor emplazamiento de sus utensilios profesionales y la amiga (Lluïsa Castell) pone la nota trágica que se adecua a la brutalidad dictatorial.

El espectador se entera de que el marido de la amiga ha sido asesinado por orden del dictador —con quien había compartido etapas escolares— y que los hijos de la mujer reniegan de la madre por la amistad que, pese a todo, ella mantiene con la esposa del mandatario. La amiga ha llegado con el pelo mojado, como si hubiera andado bajo la lluvia. Hacia el final la mujer informa de que ha estado echada en la nieve esperando, se supone, la muerte, de la que la ha liberado la mujer del dictador al reclamar su compañía.

Gracias al rigor de Carme Portaceli, que consigue mantener viva la incertidumbre angustiante del huis-clos planteado por la autora, Esplendor ofrece un repertorio de buenas interpretaciones, encabezadas por el trabajo magnífico de Míriam Iscla.
Joan-Anton Benach, La Vanguardia, 5 juliol 2016

_______________________________________________________________
El pertorbador eco de la guerra

Tot passa al saló del palau d’un dictador. Quatre dones es reuneixen a l’elegant estança a l’espera que el tirà comparegui. El país està embrancat en una guerra civil i els ressons del conflicte es perceben dins de la mansió. Però el soroll dels trets no sembla alterar la vida de la dona del sàtrapa, que intenta ocultar la incertesa en la qual viu mostrant una aparent normalitat. En aquest pertorbador clima transcorre Esplendor, d’Abi Morgan (Cardiff, 1968), que ha arribat al teatre Romea dins del festival Grec. 

 La dificultat de portar a escena tota la càrrega psicològica d’aquest claustrofòbic ambient és considerable. El text de la guionista de Sufraguistas, La Dama de Hierro i Shame, de to marcadament ibsenià, exigeix que el muntatge mostri com afecta el món interior d’aquestes dones la tensió de les escaramusses bèl·liques que succeeixen fora de l’esplendorós àmbit. Carme Portaceli, tan encertada en la direcció de produccions com Krum i El president, no ha acabat de tocar la tecla adequada i el relat arriba a la sala amb distanciament, propiciat a més per una mala sonorització. 

Interessa el que es diu i també com es diu, a l’abordar el rerefons de la fragilitat del poder i de les reaccions dels éssers humans en situacions límit com les que es donen en una guerra, però el missatge no aconsegueix implicar emocionalment l’espectador malgrat els esforços de les intèrprets. 

Míriam Iscla, de gran presència escènica i impecable dicció, dóna ales al rol de la dona del president. L’encertada caracterització la presenta lluint un elegant vestit jaqueta i amb una permanent copa de vodka a la mà. L’obra accentua el perfil d’una dona fidel al seu marit però que mira cap a l’altre costat quan aquest agita el ventilador de la injustícia. 

Tot està preparat perquè la corresponsal de guerra d’una agència internacional (una estupenda Gabriela Flores) li faci una foto al sàtrapa, però passen les hores i aquest no apareix. Les coses a palau tampoc fan bona pinta. Sona el telèfon i el personal del servei no l’atén. Tot apunta que ha passat alguna cosa irremeiable i creix la sensació d’angoixa que ja es reflecteix en les reaccions de tothom. 

Amb la dona també hi ha la seva millor amiga (Lluïsa Castells, que brilla encarnant un personatge víctima del tirà). És una supervivent que intenta evitar que els seus fills segueixin la sort del seu executat marit i antic company d’escola del president. Laura Aubert recrea, amb molta desimboltura, la intèrpret contractada per a la trobada. És una noia espavilada que sap molt bé com aprofitar-se del personal que demana els seus serveis i practica la cleptomania acumulant els objectes de valor que se li posen davant. Una obra per a la reflexió però a la qual falta un encaix dramatúrgic més encertat. 

César López Rossell, El Periódico, 12 juliol 2016

_______________________________________________________________
